**Հրաչ Կոզիբեյոքյան** (անգլ.՝ Hratch Kozibeyokian, օգոստոսի 12, 1951(1951-08-12), Հալեպ), արևելյան գորգագործության ամերիկահայ մասնագետ։

Կենսագրություն
--------------

Հրաչ Կոզիբեյոքյանը ծնվել է 1951 թվականին Հալեպում (Սիրիա)՝ Հայոց ցեղասպանությունը վերապրած հայերի ընտանիքում։ Մեծացել է Լիբանանում՝ շրջապատված լինելով հայկական գորգագործության երկարամյա վարպետների ընտանիքի անդամներով։ Նրա ընտանիքը Այնթապից ու Զեյթունից էր։

1977 թվականին նա տեղափոխվել է ԱՄՆ՝ միանալով իր հոր գորգագործության առևտրային ընկերությանը։ 1979 թվականին հաստատվել է Լոս Անջելեսում և ստացել Չափմենի համալսարանի մշակութային մարդաբանության ոլորտում բակալավրի աստիճան։ 1990 թվականին նա հիմնել է KO'Z'Craft արհեստանոցը, որը վերանորոգում և պահպանում էր ձեռագործ կտորներն ու գորգերը։ Նրա գործերը ցուցադրվել են Արևմտյան Հոլիվուդում։ Կոզիբեյոքյանն ունի հայկական և կովկասյան յուրահատուկ գորգերի մեծ հավաքածու։ Նա կազմակերպել է բազմաթիվ ցուցահանդեսներ և դասախոսություններ, մասնակցել է շատ համաժողովների՝ օտարներին ներկայացնելով հին հայկական գորգագործության մշակույթը։

Հրաչ Կոզիբեյոքյանը առաջինն էր, ով Կալիֆոռնիա նահանգի համալսարանի (Նորթրիջ) հայագիտության ծրագրի շրջանակներում հիմնել է հայկական գորգագործության պատմության մասին ակադեմիական դասընթաց։ Նա նույն թեմայով դասախոսել է նաև մի շարք միջնակարգ դպրոցներում և քոլեջներում։ Նա գրել է տարբեր պարբերականներում հրապարակված բազմաթիվ հոդվածներ հայկական գորգագործության պատմության, ձևավորման և մշակույթի մասին։ Կոզիբեյոքյանի փորձն ու հայկական և արևելյան գորգերի նուրբ իմացությունը գնահատվել են հինավուրց գորգերի բազմաթիվ գիտակների կողմից։

1998 թվականին Կոզիբեյոքյանը միացել է Հայկական գորգերի ընկերակցությանը և բազմիցս ընտրվել է նրա վարչության կազմում։

2005 թվականին *Los Angeles Magazine* ամսագիրը նրան անվանել է «գորգի բժիշկ» և «Լոս Անջելեսի գորգերի լավագույն արևելյան նորոգող»։

2014 թվականին Կոզիբեյոքյանը, որպես Հայկական գորգերի ընկերակցության ներկայացուցիչ, հրավիրվել է Սպիտակ տանը ներկայացնելու հայ որբերի կողմից գործված և ի նշան երախտագիտության ԱՄՆ-ի նախկին նախագահ Քալվին Քուլիջին 1920 թվականին որպես նվեր ուղարկված «Հայ որբերի գորգը»։ Այդ իրադարձությունը մեծ տեղ է գրավել տեղական և միջազգային մամուլում։

2015 թվականին Հրաչ Կոզիբեյոքյանը միաձայն ընտրվել է Հայկական գորգերի ընկերակցության նախագահ։

Ծանոթագրություններ
------------------

1. ↑  Swartley, Ariel (2010 թ․ փետրվարի 13). «At Ko 'Z' Craft, an art woven in time». *Los Angeles Times*.
2. ↑  «About». *ruglink.com*. Արխիվացված է օրիգինալից 2019 թ․ սեպտեմբերի 16-ին. Վերցված է 2021 թ․ հունիսի 19-ին.
3. ↑  «Hratch Kozybeyokian». *armenianrugssociety.com*. Արխիվացված է օրիգինալից 2015 թ․ նոյեմբերի 8-ին. Վերցված է 2021 թ․ հունիսի 19-ին.
4. ↑  «Armenian Journey Lecture Series». *downtowngrid.com*. Արխիվացված է օրիգինալից 2016 թ․ հունվարի 29-ին. Վերցված է 2016 թ․ հունվարի 24-ին.
5. ↑  «"Armenian Genocide Survivors and the Woven Art" Conference at CSUN». *MassisPost*. 2014 թ․ մարտի 7.
6. ↑  «Արխիվացված պատճենը» (PDF). Արխիվացված է օրիգինալից (PDF) 2016 թ․ սեպտեմբերի 10-ին. Վերցված է 2021 թ․ հունիսի 19-ին.
7. ↑  Los Angeles Times (2010 թ․ փետրվարի 12). «Rug doctor Hratch Kozibeyokian and staff at work». *latimes.com*.
8. ↑  «Torn? Unraveled? Sun faded? Emergencies are no problem for Ko 'Z' Craft's rug doctor». *Los Angeles Times*.
9. ↑  «Ko-Z-Craft». *Los Angeles Magazine*. 2011 թ․ մարտի 28.
10. ↑  «The Armenian rugs that tell two stories». *BBC News*.
11. ↑  «Armenian Orphan Rug, symbol of tragic past, is briefly on view». *mcclatchydc*.
12. ↑  Mikailian, Arin (2015 թ․ հոկտեմբերի 28). «Rug woven by orphaned survivors of the Armenian Genocide to go on display». *Glendale News-Press*. Los Angeles Times.
13. ↑  Ghazanchyan, Siranush (2015 թ․ հոկտեմբերի 29). «Rug woven by orphaned survivors of the Armenian Genocide to go on display». *Public Radio of Armenia*.
14. ↑  «"Woven Legacy: Armenian Orphan Rugs" by Hratch Kozibeyokian». Արխիվացված է օրիգինալից 2020 թ․ փետրվարի 21-ին. Վերցված է 2021 թ․ հունիսի 19-ին.